《凤凰台上忆吹箫》
清代·胡薇元

龙目旁生，荔支侧挺，𤏡溪秋雨官斋。记闹红单舸，暗绿丛台。

算只鸿妻霸子，相携向茫茫天涯。句留住烟漫滞柳，露冷妨苔。

重来试寻梦影，已不见雅奴躞蹀。香街怅桃根桃叶，尽付尘埋。

又况悤悤，解佩鸣珂去，坠粉遗钗。空添了青禽传语，一段离怀。

作者简介：胡薇元，字孝博，大兴籍浙江山阴人。举人，四川知县。有《天云楼诗》。